Transoranje Instituut vir buitengewone onderwys - Nuus
Toibo Nuus - Junie 2018
Verlede maand het ons gefokus op ons hoofprojek, Projek Sonskyn. Hierdie maand vertel ons u van die kleiner projekte wat 'n groot verskil maak in kinders se lewens.
Projek Warmlyfie - Die winter maak 'n mens weer opnuut bewus van mense se swaarkry. Ons moes ons die afgelope maand dringend vir kinders warm truie en windjekkers aanskaf. Met behulp van 'n skenking van Mr Price Foundation kon ons 35 kinders se lyfies warm maak. Ongelukkig is daar is daar nog soveel wat smag na iets warms.
Toibo Nuus - Mei 2018
Die volgende paar maande wil ons weer die belangrikheid van TOIBO se projekte onder u aandag bring. Almal projekte ter ondersteuning van die minderbevoorregte kinders in ons skole.
Ons begin met projek Sonskyn. Hierdie projek ondersteun kinders met skoolfonds, koshuisfooie, vervoerkoste, spesiale toerusting, voedsel, klerasie, ondersteuning aan akademiese-, sport- en kultuurpresteerders.
Toibo Nuus - April 2018
Hierdie maand vertel ons u van een van ons leerders se heldedaad wat tragies geëindig het. Op 28 Februarie verdrink klein Thapelo Tambani in 'n watergevulde sloot by 'n konstruksieterrein in Soshanguve, noord van Pretoria. Thapelo was 'n negejarige dowe seun in graad 4 aan die Transoranje-skool vir Dowes.
TOIBO is al vir 71 jaar 'n diensorganisasie wat kerke en gemeentes mobiliseer tot ondersteuning, betrokkenheid en voorbidding ten einde kinders met gestremdhede tot hul volle potensiaal te laat ontwikkel. Meer as nege volhoubare projekte word deur die Instituut geborg om skole en veral leerders te ondersteun. 'n Beduidende hoeveelheid van die leerders is nog hulpbehoewend ook. Ons kan gerus Spreuke 19: 17 en 21: 13 in gedagte hou.
Kliek hier om die jaarverslag te lees.
Toibo Nuus - Januarie 2018
2017 was 'n hoogtepuntjaar vir die Instituut. 'n Jaar waarin 70 jaar van OMGEE en GENADE gevier is. Skaars het die nuwe jaar begin of ons word oorweldig deur goeie nuus wat ek graag met u wil deel.
Toibo Nuus - November 2017
Die Kersseisoen is op hande en dis tyd om ons werksaamhede af te sluit vir 'n welverdiende rustyd. Dankie dat u hierdie jaar saam met ons 70 jaar van OMGEE en GENADE gevier het. Kinders met 'n gestremdheid is baie spesiaal en dit is en bly 'n voorreg om hul lewens aan te raak en 'n verskil te maak.
Toibo Nuus - September 2017
NG Kerk Wierdapark-Suid het op 2 September 'n gemeentefees aangebied. Shanay Coetzer, 'n blinde dogter van Prinshofskool, het opgetree. Projek Hartklop het ook 'n hupstoot gekry met 'n skenking van R1113.25 (sente) en R1500 deur die Jeugbediening.
Toibo Nuus - Augustus 2017
Ons het die afgelope maand die voorreg gehad om TOIBO se 70ste bestaansjaar by drie van die Instituutskole te vier. Elke skool het 'n geskenk van R70 000 ontvang, en die Boom van die Jaar, die blinkblaar- wag-'n-bietjie, is as simbool van hoop geplant.
Toibo Nuus - Julie 2017
TOIBO was die afgelope maand besonder geseën met al die skenkings wat ontvang is. Van oraloor het die susters kom aflewer – NG Kerk Sanddrif die mooiste matriekafskeidrokke asook baie ander klere, Gereformeerde Kerk Rietvallei splinternuwe warm baadjies, NH Kerk Secunda pakkies met skryfbehoeftes en 'n lekker warm serp, Gereformeerde Kerk Kroonstad serpe, handskoene en musse, en NG Kerk Sasolburg-Sentraal serpe en handskoene. Vir die kleuters het Gereformeerde Kerk Pretoria-Brooklyn die oulikste poppies gebrei.